Umawal n tmaziɣt tatrart d-iga yiwen n ugraw n yimeɣnasen akked Mulud At-Mɛemmer i yuɣalen d awfus i kra n win yettnadin ɣef wawal amaynut deg kra n taɣult. Syen d afella, ffɣen aṭas n yimawalen d yisegzawalen d-yessumren awalen imaynuten, ama d wid yerzan kra n taɣulin am tɣamsa, tusnakt, tasenselkimt d wayen nniḍen. Gar wid d-yessufɣen isegzawalen, ad naf HADDADOU Muḥend Akli, asegzawal i wumi isemma: amawal amaziɣ n wawalen imaynuten1 d-yeffɣen deg useggas 2018. D asegzawal-a iɣef d-tewwi tezrawt-nneɣ.